text: Trods protester: Vindmøllerne kommer
  07 marts 2012 kl. 09.19
  Mange i Varde har protesteret mod vindmølleplanerne i kommunen. Alligevel vedtog et stort flertal i byrådet i aftes planer om op til 40 store vindmøller.
  256 borgere har protesteret mod planen med syv områder til 40 store vindmøller.
  Alligevel endte et stort flertal med at vedtage planen på byrådsmødet i aftes.
  I følge JydskeVestkysten stillede den konservative gruppe og lokallisten forslag om at reducere antallet af møller til 30.
  Borgmester Gylling Haahr erkendte, at hvis alle områderne ikke kan bruges, så må der reduceres i antallet.
  